CELEX: 32016D2229
Language: hu
Date: 2016-12-09 00:00:00
Title: A Bizottság (EU) 2016/2229 végrehajtási határozata (2016. december 9.) a Kínai Népköztársaságból származó nátrium-glükonát behozatalára alkalmazandó dömpingellenes intézkedésekkel kapcsolatos, egyetlen kínai exportáló gyártóra, a Shandong Kaisonra korlátozódó, az (EU) 2016/1036 európai parlamenti és tanácsi rendelet 11. cikkének (3) bekezdése szerinti részleges időközi felülvizsgálat megszüntetéséről

10.12.2016   
            
            
               HU
            
            
               Az Európai Unió Hivatalos Lapja
            
            
               L 336/40
            
         A BIZOTTSÁG (EU) 2016/2229 VÉGREHAJTÁSI HATÁROZATA
   (2016. december 9.)
   a Kínai Népköztársaságból származó nátrium-glükonát behozatalára alkalmazandó dömpingellenes intézkedésekkel kapcsolatos, egyetlen kínai exportáló gyártóra, a Shandong Kaisonra korlátozódó, az (EU) 2016/1036 európai parlamenti és tanácsi rendelet 11. cikkének (3) bekezdése szerinti részleges időközi felülvizsgálat megszüntetéséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Unióban tagsággal nem rendelkező országokból érkező dömpingelt behozatallal szembeni védelemről szóló, 2016. június 8-i (EU) 2016/1036 európai parlamenti és tanácsi rendeletre (1) (a továbbiakban: alaprendelet) és különösen annak 9. cikke (1) bekezdésére,
   mivel:
   1.   AZ ELJÁRÁS
   
   1.1.   Hatályos intézkedések
   
   
               (1)
            
            
               A Tanács a 965/2010/EU végrehajtási rendelettel (2) végleges dömpingellenes vámot vetett ki a jelenleg az ex 2918 16 00 KN-kód (TARIC-kód: 2918160010) alá tartozó, a Kínai Népköztársaságból származó, a 0023277-9 vámuniós és statisztikai (CUS) számmal és az 527-07-1 CAS (Chemical Abstracts Service) regisztrációs számmal ellátott száraz nátrium-glükonát behozatalára.
            
         1.2.   Felülvizsgálati kérelem
   
   
               (2)
            
            
               A Jungbunzlauer SA és a Roquette Italia SpA (a továbbiakban: kérelmezők) az 1225/2009/EK tanácsi rendelet (3) 11. cikkének (3) bekezdése szerinti részleges időközi felülvizsgálat iránti kérelmet nyújtottak be a Bizottsághoz. A kérelem egy, a Kínai Népköztársaságban (a továbbiakban: Kína) működő exportáló gyártó, nevezetesen a Shandong Kaison általi dömping vizsgálatára korlátozódott.
            
         1.3.   A felülvizsgálat megindítása
   
   
               (3)
            
            
               Minthogy – a tagállamoknak küldött értesítést követően – megállapítást nyert, hogy a kérelem elegendő meggyőző bizonyítékot tartalmazott a részleges időközi felülvizsgálat megindításához, a Bizottság az Európai Unió Hivatalos Lapjában2016. február 19-én megjelent, az eljárás megindításáról szóló értesítés (4) útján bejelentette, hogy az Európai Közösségben tagsággal nem rendelkező országokból érkező dömpingelt behozatallal szembeni védelemről szóló 1225/2009/EK rendelet 11. cikkének (3) bekezdése alapján részleges időközi felülvizsgálatot indít, amely a Shandong Kaisont érintő dömping vizsgálatára korlátozódik.
            
         2.   A KÉRELEM VISSZAVONÁSA ÉS AZ ELJÁRÁS MEGSZÜNTETÉSE
   
   
               (4)
            
            
               A Bizottságnak küldött 2016. szeptember 22-i levelükben a kérelmezők visszavonták felülvizsgálati kérelmüket.
            
         
               (5)
            
            
               Az alaprendelet 9. cikkének (1) bekezdésével összhangban a kérelem visszavonása esetén az eljárás megszüntethető, kivéve, ha ez a megszüntetés az Unió érdekeit sértené.
            
         
               (6)
            
            
               A vizsgálat nem tárt fel olyan körülményt, amely arra utalna, hogy az eljárás megszüntetése sértené az Unió érdekeit. A Bizottság ezért úgy ítéli meg, hogy a jelenlegi vizsgálatot meg kell szüntetni. Az érdekelt feleket megfelelően tájékoztatták, és lehetőséget biztosítottak számukra észrevételeik megtételére. Észrevétel azonban nem érkezett.
            
         
               (7)
            
            
               A Bizottság tehát arra a következtetésre jutott, hogy a Kínából származó nátrium-glükonát behozatalára vonatkozó részleges időközi felülvizsgálatot meg kell szüntetni.
            
         
               (8)
            
            
               Ez a határozat összhangban van az alaprendelet 15. cikkének (1) bekezdése szerint létrehozott bizottság véleményével,
            
         ELFOGADTA EZT A HATÁROZATOT:
   1. cikk
   A Bizottság a Kínai Népköztársaságból származó nátrium-glükonát behozatalára alkalmazandó dömpingellenes intézkedésekkel kapcsolatos részleges időközi felülvizsgálatot a hatályban lévő dömpingellenes intézkedés szintjének módosítása nélkül megszünteti.
   2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.
   
      Kelt Brüsszelben, 2016. december 9-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 176., 2016.6.30., 21. o.
   
   
      (2)  A Tanács 965/2010/EU végrehajtási rendelete (2010. október 25.) a Kínai Népköztársaságból származó nátrium-glükonát behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről (HL L 282., 2010.10.28., 24. o.).
   
      (3)  A Tanács 1225/2009/EK rendelete (2009. november 30.) az Európai Közösségben tagsággal nem rendelkező országokból érkező dömpingelt behozatallal szembeni védelemről (HL L 343., 2009.12.22., 51. o.). Ezt a rendeletet az alaprendelet kodifikálta.
   
      (4)  Értesítés a Kínai Népköztársaságból származó nátrium-glükonát behozatalára alkalmazandó dömpingellenes intézkedésekkel kapcsolatos részleges időközi felülvizsgálati eljárás megindításáról, amely egyetlen kínai exportáló gyártóra, a Shandong Kaisonra korlátozódik (HL C 64., 2016.2.19., 4. o.).